แบงค็อก มอลล์

แบงค็อก มอลล์ () เป็นโครงการพัฒนาพื้นที่เชิงพาณิชยกรรมแบบผสมบนที่ดินขนาดใหญ่จำนวน 100 ไร่ บริเวณหัวมุมด้านตะวันออกเฉียงเหนือของสี่แยกบางนา จุดตัดระหว่างถนนสุขุมวิทและถนนเทพรัตน ตรงข้ามไบเทคบุรี ในพื้นที่แขวงบางนาเหนือ เขตบางนา กรุงเทพมหานคร บริหารงานโดยกลุ่มเดอะมอลล์ กำหนดการก่อสร้างภายในเดือนพฤศจิกายน พ.ศ. 2561 กำหนดแล้วเสร็จพร้อมเปิดให้บริการภายในสิ้นปี พ.ศ. 2573 โดยเมื่อเปิดทำการโครงการดังกล่าว ศูนย์การค้าจะมีขนาดใหญ่ที่สุดในเอเชียตะวันออกเฉียงใต้ รวมถึงยังเป็นหนึ่งในศูนย์การค้าที่มีขนาดใหญ่ที่สุดในโลก นอกจากนี้โถงคอนเสิร์ตและกิจกรรมบันเทิง (แบงค็อก อารีน่า) จะมีขนาดใหญ่ที่สุดในประเทศไทยอีกด้วย

รายละเอียดโครงการ
ศูนย์การค้าแบงค็อก มอลล์ เป็นโครงการศูนย์การค้าแบบรีจีนัลมอลล์ขนาดใหญ่ มีพื้นที่โครงการทั้งหมด 100 ไร่ ซึ่งเดิมเป็นที่ดินของประสาน ภิรัช บุรี ประธานเจ้าหน้าที่บริหารกลุ่มของบริษัท ภิรัชบุรี จำกัด ผู้บริหารไบเทคบุรีที่อยู่ตรงข้าม รวมถึงธนาคารกรุงเทพ และชนะ รุ่งแสง โดยมีมูลค่าการลงทุนรวมอยู่ที่ 50,000 ล้านบาท ซึ่งเป็นการลงทุนครั้งใหญ่ที่สุดของกลุ่มเดอะมอลล์ ภายในโครงการจะประกอบไปด้วยอาคารศูนย์การค้า อาคารโรงมหรสพ อาคารชุดเพื่อการพักอาศัย อาคารที่อยู่อาศัยให้เช่า และอาคารสำนักงาน อีกทั้งยังได้วางรูปแบบโครงการในเบื้องต้นด้วยแนวคิดเมืองในเมืองที่สมบูรณ์แบบ ออกแบบอาคารโดยใช้สถาปัตยกรรมร่วมสมัยที่มีความเฉพาะตัว มีพื้นที่รวมทั้งโครงการ 873,082 ตารางเมตร หากโครงการเสร็จสมบูรณ์จะเป็นศูนย์การค้าใหญ่ที่สุดในประเทศไทย อีกทั้งทำลายสถิติเดิมของ ไอโอไอ ซิตี้ มอลล์ ในกัวลาลัมเปอร์ ประเทศมาเลเซีย ขึ้นเป็นศูนย์การค้าที่ใหญ่ที่สุดในเอเชียตะวันออกเฉียงใต้ และใหญ่เป็นอันดับที่ 2 ของโลก

 การจัดสรรพื้นที่
 ห้างสรรพสินค้าและซูเปอร์มาร์เก็ต พื้นที่รวม 80,000 ตารางเมตร
 โรงภาพยนตร์ในเครือเมเจอร์ ซีนีเพล็กซ์ 7 โรง ประกอบไปด้วยโรงภาพยนตร์มาตรฐาน 6 โรง และโรงภาพยนตร์ระบบไอแมกซ์ 1 โรง
 แบงค็อก อารีน่า ฮอลล์แสดงคอนเสิร์ตและกิจกรรมบันเทิง ความจุ 18,000 ที่นั่ง โดยความร่วมมือกับอันชูตซ์ เอนเทอร์เทนเมนต์ กรุ๊ป
 สวนสนุก พื้นที่ 30,000 ตารางเมตร
 สวนน้ำ พื้นที่ 20,000 ตารางเมตร
 อาคารจอดรถ พื้นที่ 250,000 ตารางเมตร ความจุสูงสุด 8,000 คัน
 อาคารสำนักงาน ห้องชุดเพื่อการพักอาศัยจำนวน 160 หน่วย และโรงแรมจำนวน 256 ห้อง พร้อมภัตตาคารและสกายเลาจน์ที่ชั้นบนสุดของอาคาร ความสูง 42 ชั้น 219 เมตร

 การคมนาคม 
 รถไฟฟ้าบีทีเอส สายสุขุมวิท : สถานีอุดมสุข และ สถานีบางนา (มีทางเดินลอยฟ้าสร้างจากสถานีบางนาจนถึงสถานีอุดมสุขตามถนนสุขุมวิท ระหว่างทางเดินสามารถเชื่อมต่อกับศูนย์นิทรรศการและการประชุมไบเทค อาคารเดอะโคสท์แบ็งค็อก และสถานีรถตู้สายตะวันออก บริเวณใต้สะพานข้ามแยกบางนา)
 รถไฟฟ้าสายสีฟ้าอ่อน : สถานีบางนา (โครงการ)
 รถประจำทางขององค์การขนส่งมวลชนกรุงเทพ และ รถประจำทางท้องถิ่น
 ถนนสุขุมวิท : สาย 2(3-1), 2E(3-2E), 23(3-5), 25(3-6), 180(3-20E), 507(3-13), 511(เดิม), 513(3-23E), 3-32
 ถนนสุขุมวิท : ทางด่วนสี่แยกบางนา-ตราด สาย 23E(3-4E), 25E(3-7E), 45(3-9E), 102(3-12E), 129(1-14E), 142(3-17E), 511(3-22E), 536(3-24E)
 ถนนบางนา-ตราด : สาย 38(3-8), 46(3-10), 132(3-14), 139(3-16E), 180(3-20E), 365, 552(3-25E), 552X(3-25EX), สองแถว 1141, 3-27, 3-34
 ถนนบางนา-ตราด : ท่าอากาศยานสุวรรณภูมิ สาย 558(S7) (รถไม่ผ่านป้ายโดยตรง เดินไปใช้ป้ายถัดไป)

 รถประจำทางร่วมให้บริการของบริษัท ขนส่ง จำกัดเดอะมอลล์ยกที่ดินย้ายสถานีเอกมัย

 อ้างอิง 

 แหล่งข้อมูลอื่น 
 เว็บไซต์เดอะมอลล์กรุ๊ป

หมวดหมู่:ศูนย์การค้าในกรุงเทพมหานคร
หมวดหมู่:กลุ่มเดอะมอลล์
หมวดหมู่:สิ่งก่อสร้างในเขตบางนา